CELEX: 22005D0023
Language: sk
Date: 2005-02-08 00:00:00
Title: Rozhodnutie Spoločného výboru EHP č. 23/2005 z 8. februára 2005, ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd

23.6.2005   
            
            
               SK
            
            
               Úradný vestník Európskej únie
            
            
               L 161/52
            
         ROZHODNUTIE SPOLOČNÉHO VÝBORU EHP
   č. 23/2005
   z 8. februára 2005,
   ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 90/2004 z 8. júna 2004 (1).
            
         
               (2)
            
            
               Je vhodné rozšíriť spoluprácu zmluvných strán dohody s cieľom zahrnúť nariadenie Európskeho parlamentu a Rady (ES) č. 851/2004 z 21. apríla 2004 o zriadení Európskeho strediska na prevenciu a kontrolu chorôb (2).
            
         
               (3)
            
            
               Protokol 31 k dohode by sa preto mal zmeniť a doplniť, aby sa táto rozšírená spolupráca mohla uskutočňovať s účinnosťou od 1. januára 2005,
            
         ROZHODOL TAKTO:
   Článok 1
   Za odsek 3 článku 16 protokolu 31 k dohode sa vkladá tento odsek:
   
      
                  „4.
               
               
                  
                              a)
                           
                           
                              Štáty EZVO sa plne zúčastňujú na činnostiach Európskeho strediska na prevenciu a kontrolu chorôb, ďalej len ‚stredisko‘, ako to ustanovuje tento akt Spoločenstva:
                              
                                          —
                                       
                                       
                                          
                                             32004 R 0851: Nariadenie Európskeho parlamentu a Rady (ES) č. 851/2004 z 21. apríla 2004 o zriadení Európskeho strediska na prevenciu a kontrolu chorôb (Ú. v. EÚ L 142, 30.4.2004, s. 1).
                                       
                                    
                        
                              b)
                           
                           
                              Štáty EZVO finančne prispievajú na činnosti uvedené v písmene a) v súlade s článkom 82 ods. 1 písm. a) dohody a protokolom 32 k dohode.
                           
                        
                              c)
                           
                           
                              Štáty EZVO sa plne zúčastňujú na činnostiach správnej rady a majú v nej rovnaké práva a povinnosti ako členské štáty EÚ, s výnimkou práva hlasovať.
                           
                        
                              d)
                           
                           
                              Štáty EZVO sa plne zúčastňujú na činnostiach poradného fóra a majú v ňom rovnaké práva a povinnosti ako členské štáty EÚ.
                           
                        
                              e)
                           
                           
                              Štáty EZVO uplatňujú na agentúru a jej zamestnancov Protokol o výsadách a imunitách Európskych spoločenstiev a uplatniteľné pravidlá prijaté podľa tohto protokolu.
                           
                        
                              f)
                           
                           
                              Odchylne od článku 12 ods. 2 písm. a) Podmienky zamestnávania ostatných zamestnancov Európskych spoločenstiev, štátni príslušníci štátov EZVO, ktorí požívajú plné občianske práva, môžu byť riaditeľom agentúry zamestnaní na základe zmluvy.
                           
                        
                              g)
                           
                           
                              Na základe článku 79 ods. 3 dohody sa na tento odsek vzťahuje časť VII dohody (Inštitucionálne ustanovenia).
                           
                        
                              h)
                           
                           
                              Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie sa, na účely uplatňovania tohto nariadenia, uplatňuje aj na všetky dokumenty strediska týkajúce sa štátov EZVO.“
                           
                        
            
   Článok 2
   Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 dohody Spoločnému výboru EHP (3).
   Uplatňuje sa od 1. januára 2005.
   Článok 3
   Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
   
      V Bruseli 8. februára 2005
      
         
            Za Spoločný výbor EHP
         
         
            Predseda
         
         Richard WRIGHT
      
   
   
      (1)  Ú. v. EÚ L 349, 25.11.2004, s. 52.
   
      (2)  Ú. v. EÚ L 142, 30.4.2004, s. 1.
   
      (3)  Ústavné požiadavky sú uvedené.